Maudhui: Luis Suarez alishangilia goli lake dhidi ya Atletico Madrid mithili ya mtu alieshinda kombe

Wanaongoza ligi ya Uhispania, maarufu kama La Liga, kwa wigo wa alama 11. Pia wameshatinga fainali ya Kombe la Uhispania. 

Kwa vyovyote vile, miamba hiyo ya Uhispania chin ya kocha Ernesto Valverde watakuwa na kila sababu ya kujiamini pale watakapominyana na Manchester United keshokutwa Jumatano katika mchezo wa raundi ya kwanza ya robo fainali ya Klabu Bingwa Ulaya katika uga wa Old Trafford.  

Ushindi wao wa mwisho ulikuwa dhidi ya Atletico Madrid juzi Jumamosi ambapo mpaka dakika ya 84 ilikuwa hakuna bao. 

Zikiwa zimesalia dakika tano tu mchezo kuisha, Luis Suarez alituma kombora moja lililomshinda mlinda mlango wa Atletico Jan Oblak ambaye alikuwa nyota kwa upande wa timu yake kwa kuokoa michomo mingi ya Barca. 

Zahma tena ikarudi baada ya dakika moja tu kwa Lionel Messi kupachika bao la pili baada ya kuwahadaa walinzi na mlinda mlango wa Atletico. 

Je Messi na Suarez wapo kwenye kiwango hatari zaidi?

Lionel Messi ameshapachika mabao 33 ya La Liga mpaka sasa huku akikaribia kushinda kiatu cha dhahabu kwa msimu wa tatu mfululizo.

Matokeo dhidi ya Atletico ilikuwa ni mara ya pili kwa Suarez na Messi kuamua matokeo ya mwisho ya klabu yao ndani ya dakika za lala salama. 

Jumatano wiki iliyopita, Barcelona walitoka sare ya 4-4 dhidi ya Villarreal. Mpaka dakika ya 89 Villarreal walikuwa wanaongoza kwa goli 4-2. 

Ilipotimu dakika ya 90 Suarez akaandika bao la tatu, na ndani ya dakika mbili za majeruhi, Messi akaiandikia Barcelona goli la nne na kuondosha aibu ya kufungwa na timu iliyopo kwenye nafasi tatu za mkiani. 

Habari mbaya zaidi kwa Manchester United ni kuwa, Suarez na Messi wamekuwa wakifumania nyavu kwa kasi msimu huu. 

Wawili hao wamefunga magoli 14 katika mechi sita zilizopita (Magoli 10 Messi, Suarez manne), na kwa msimu huu mpaka sasa Messi kashafunga magoli 43 katika michezo 40. Pia ametoa pasi za mwisho 17 zilizozaa magoli. 

Wachambuzi wengi wanaamini huu ndiyo unaweza ukawa msimu bora zaidi...\nMaudhui yaliyotangulia yanaweza kufupishwa kama ifuatavyo:
Bila shaka kwa sasa Barcelona ni klabu yenye maisha ya furaha tele.